**ДИСТАНЦИОННИ ОБУЧЕНИЯ**

**ОБУЧИТЕЛЕН МОДУЛ**

**«КОНТРОЛНИ ФУНКЦИИ НА ОБЩИНИТЕ»**

**МАТЕРИАЛИАЛИ ЗА САМОПОДГОТОВКА**

**Тема 7. Контрол по безопасността на общинската инфраструктура**

**Тема 7. Контрол по безопасността на общинската инфраструктура**

**Цели:** В темата са представениправомощията и отговорностите на кмета на общината и общинския съвет във връзка с осигуряване на безопасна общинска инфраструктура, както и осъществяването на контрол по отношение опазването й.

**Очаквани резултати:** Чрез включените подтеми се разширяват знанията и уменията на участниците, свързани с поддържането на безопасността на общинската инфраструктура и осъществяването на контрол от страна на общината в тази връзка. Обменен опит и добри практики.

[**Съдържание: 2**](#_Toc78594989)

[**7.1. Общинска инфраструктура 2**](#_Toc78594990)

[**7.1.1. Пътна инфраструктура 2**](#_Toc78594991)

[**7.1.2. Градска среда 4**](#_Toc78594992)

[**7.2. Местна нормативна база : 4**](#_Toc78594993)

[**7.3. Отговорности и правомощия на кмета и общинския съвет 5**](#_Toc78594994)

[**7.4. Контролни дейности 6**](#_Toc78594995)

## 7.1. Общинска инфраструктура

## 7.1.1. Пътна инфраструктура

Кметът и общинският съвет имат отговорността да гарантират сигурността на жителите и гостите на общината при използване на общинската инфраструктура. Осигуряването на безопасна инфраструктура изисква планиране и изпълнение на редица мерки по отношение на:

* Пътната инфраструктура-общинска пътна и улична мрежа;
* Градската среда;
* Зелената система-паркове и зелени площи.

По отношение на общинската пътна мрежа и безопасността на движението по пътищата кметът на общината набелязва мерки за подобряване на състоянието по безопасността на движението по пътищата на територията на общината, като за целта разработва програми съгласно § 1а, ал. 1от Допълнителните разпоредби на Закона за движение по пътищата. Кметът може да въвежда временни забрани за обществено ползване на общински пътища или участъци от тях при:

* извършване на ремонтни работи;
* природни бедствия и аварии;
* неблагоприятен водотоплинен режим на настилката, при възникване на опасност за сигурността на движението;
* провеждане на масови спортни мероприятия. (чл. 9, ал. 3 от ЗП).

Кметът на общината дава разрешение:

* за специално ползване на общинските пътища;
* за дейности извън специалното ползване на общинските пътища;
* за започване на възстановителни работи при внезапни повреди на подземни или надземни съоръжения на техническата инфраструктура, намиращи се в обхвата на пътя или в обслужващите зони (чл. 18, чл. 26, ал. 3 и 5 от ЗП).

Кметът на общината управлява **общинските пътища** на територията на съответната община (чл. 19, ал. 1, т. 2 от ЗП) и ги поддържа съобразно транспортното им значение, изискванията на движението и опазването на околната среда (чл. 29 и сл. ЗП). Поддържането включва полагането на системни грижи за осигуряване на целогодишна нормална експлоатация на пътя и осъществяване на мерките за защита на неговите съоръжения и принадлежности.

Сред регулаторните правомощия на кмета е даване на **разрешение за таксиметров превоз на пътници** (чл. 24а, ал. 1 от ЗАП), **определянето на маршрута на движение на пътните превозни средства и на съставите от пътни превозни средства, с които се извършват превози с атракционна цел на територията на съответната община** (чл. 24г от ЗАП).

На кмета на общината са възложени контролни правомощия върху **организацията на движението** (чл. 9, ал. 6 от ЗП), контролът на дейностите по управление на общинските пътища и частните пътища, открити за обществено ползване (чл. 28, т. 3, буква „б“ и т. 4, буква „а“ от ППЗП), издаването на наказателните постановления по чл. 56, ал. 3, т. 2 от ЗП, издаването на наказателни постановления по чл. 189, ал. 12 от ЗДвП и на наказателни постановления по чл. 92, ал. 2 от ЗАП.

Кметът на общината може да въвежда временни забрани за обществено ползване на общинска инфраструктура или част от нея при:

* извършване на ремонтни работи;
* природни бедствия и аварии;
* възникване на опасност за сигурността на движението и при провеждане на масови спортни мероприятия.

**Общински съвет**

Общинският съвет също има правомощия по разработване на политика, тъй като съгласно чл. 23 от ППЗП **определя с наредба правомощията на кметовете по управлението на общинските пътища.** Общинският съвет осъществява регулаторни правомощия, като **утвърждава общинските транспортни схеми** съгласно чл. 17, ал. 5 от ЗАП, **определя броя на таксиметровите автомобили**, работещи на територията на общината, условията и реда за разпределянето им между превозвачите, както и **минимални и максимални цени за таксиметров превоз на пътници** за един километър пробег по съответната тарифа, валидни за територията на съответната община (чл. 24а, ал. 10 и 11 от ЗАП).

На общинския съвет са възложени отговорности по изпълнение на политиката във връзка с възлагането на **обществени превози на пътници.**

## 7.1.2. Градска среда

По отношение на градската среда осигуряването на безопасността изисква изпълнение на определени мерки:

* Изграждане на система за видео наблюдение в обектите общинска собственост и публичните територии;
* Монтаж на указателни табели, хоризонтална и вертикална маркировка;
* Изграждане на светофарни уредби и таймери към тях;
* Указателни табели - входно-изходни артерии на населените места на селищата в Общината ;
* Привеждане на съществуващите елементи на градската среда в състояние, отговарящо на изискванията за безопасност.

Като хоризонтална мярка, приложима във всички области на общинската инфраструктура следва да се осигурява равен достъп на хората с увреждания до физическата среда на живеене, труд и отдих, лична мобилност, транспорт, информация и комуникации, включително до информационни и комуникационни системи и технологии, както и до всички останали удобства и услуги за обществено обслужване в урбанизираните територии.

Контролните дейности по осигуряване безопасността на общинската инфраструктура могат да се групират както следва:

* Превантивни- привличане на жители на общината, неправителствени организации, работа с децата и учениците.;
* Текущи:

## 7.2. Местна нормативна база :

Приетите от общинските съвети местни наредби са:

* НАРЕДБА за изграждане, поддържане и опазване на зелената система.
* НАРЕДБА за организация на движението и НАРЕДБА за ползването на общинските тротоари, площади и улични платна или на части от тях като зони за платено и безплатно паркиране по Закона за движението по пътищата;
* НАРЕДБА за изграждане на елементите на техническата инфраструктура и зелената система, и гаранциите при строителството им.
* НАРЕДБА за управление на общинските пътища.

## 7.3. Отговорности и правомощия на кмета и общинския съвет

Както бе посочено по-горе, в подтема 7.1. правомощията на Общинския съвет са свързани с:

* Разработването на политики.
* Приемането на местни наредби - регулативни правомощия.
* Участие на общинските съветници в комисии.

Общинските съвети изпълняват и конкретни ангажименти по приемане на програмни и други документи, като например програми планове за достъпна среда. Общинският съвет приема и общинския бюджет, с който се финансират конкретните ангажименти по реализирането на съответните полити за развитие на общинската инфрастрктура и за реализирането на националните политки.

Отговорностите на Кмета и мерки за осигуряване на безопасна общинска инфраструктура имат за цел осигуряването на безопасна инфраструктура и изискват планиране и изпълнение на редица мерки по отношение на:

* Пътната инфраструктура-общинска пътна и улична мрежа;
* Градската среда;
* Зелената система-паркове и зелени площи;

Мерките за безопасна и достъпна градска среда, попадащи в ангажиментите на кмета на общината са:

* Изграждане на система за видео наблюдение в обектите общинска собственост и публичните територии;
* Монтаж на указателни табели, хоризонтална и вертикална маркировка;
* Изграждане на светофарни уредби и таймери към тях;
* Указателни табели - входно-изходни артерии на населените места на селищата в Общината ;
* Равен достъп на хора с увреждания до физическата среда на живеене, труд и отдих, лична мобилност, транспорт, като елементити на достъпната среда, сгради и съоръжения следва да отговарят на нормативните изисквания;
* Привеждане на съществуващите съоръжния, вкл.площадки за игра в състояние отговарящо на изискванията за безопасност;
* Дава разрешение за започване на възстановителни работи при внезапни повреди на подземни или надземни съоръжения на техническата инфраструктура, намиращи се в обхвата на път, улица, тротоар или в обслужващите зони на населеното място

Двата органа в общината имат и някои общи ангажименти по отношение на пътната инфраструктура, които включват:

* Анализ и оценка на състоянието на общинската пътна и улична мрежа;
* Основен и текущ ремонт в зависимост от състоянието – финансиране, възлагане, строителство, приемане на работата и т.н. В населените места този процес следва да бъде с участие на кмета/кметския наместник на населеното място;
* Зимно поддържане и безопасност.

## 7.4. Контролни дейности

Текущите контролни дейности обхващат:

* Осъществяване на контрол във връзка със състоянието на инженерната инфраструктура /надземна и подземна/. Уведомяване на експллоатационните дружества и упражняване на последващ контрол;
* Контрол на вертикалната част и на хоризонталната връзка на дъждоприемните шахти на територията на Общината и информиране за създаване на организация за почистване, включително възстановяване на проводимостта;
* Проверка и съгласуване със заверка и печат на графици за планови строително монтажни работи (СМР);
* Контрол по договорите за зимно поддържане и почистване и изготвяне на съответни констативни протоколи;
* Контрол по паркирането.
* По сигнал, жалба;
* По медийни публикации.

Във връзка с осигуряването на безопасността на общинската инфраструктура и подобряване на контрола е необходимо привличането на жителите на общината в процеса. Такава възможност е да се мотивират да подават сигнали при констатирана нередност и/или неизправност на отделни елементи инфраструктурата. За изграждане на доверие и стимулирането на жителите на общината да са в помощ на общинската администрация е необходимо отговорните служители да извършват проверки по сигналите и да се вземат необходимите мерки. Риск- подаване на фалшиви сигнали, както и подаване на сигнали в резултат на възникнали спорове между отделни субекти.

Във връзка с контролните функции – общините взаимодействат с външни организации- напр. „Пътна полиция”.

Както при останалите контролни функции на общините така и при осигуряването на безопасността на общинската инфраструктура би следвало да се отчете спецификата на всяка една община. Основно контролните функции се изпълняват чрез:

* Общински инспекторати - за големите, повечето от средните и част от малките общини;
* Звена към общинските администрации;
* От лица, определени в местните нормативни актове и/или със заповед на Кмета на Общината. За отделни контролни дейности /напр. договори за зимно почистване и поддържане, договори за СМР/ наблюдава се и практиката за всеки договор да има конкретно определени лица.

В малките общини с ограничена численост на персонала контролните функции, свързани с текущото състояние на пътната и уличната мрежа, уличното осветление, състоянието на детските и спортни площадки на обществените места, биха могли да се съчетаят и с изготвянето на бюджета на общината – по конкретно инвестиционната програма. За отделните населени места освен служителите на Общинската администрация се включват и кметовете на кметства и кметските наместници.

|  |
| --- |
| Във форума за дебати да се отвори тема:  **На базата на какви прозрачни и обективни критерии да бъде осигурено допълнително финансиране на ангажиментите на общините по пътна безопасност, поддръжане на прилежаща инфраструктура и за осигуряване на пътни знаци, отговарящи на европейските изисквания и стандарти?**  Във форума участниците могат споделят проблеми, с които се сблъскват, както и да предлагат вече установени от тях работещи решения. В рамките на тази дискусии могат да се формулират и конкретни предложения за промени в законодателството. |